stanford-oval/wikipedia huggingface dataset:
אביתר זרובבל
פרסים והוקרה

בשנת 2003 הוענקה לו מלגת גוגנהיים.
בשנת 2017 קיבל את פרס המנטור המצטיין על-שם הלנה לופטה מטעם החברה לחקר אינטראקציה סימבולית.
בשנת 2019 זכה ספרו, "נלקח כמובן מאליו" (Taken for Granted), בשני פרסים יוקרתיים: פרס הספר הטוב ביותר על-שם צ'ארלס הורטון קולי מטעם החברה לחקר האינטראקציה הסימבולית; ופרס המחקר יוצא הדופן על-שם סוזן ק. לנגר מטעם איגוד האקולוגיה של המדיה.
בשנת 2022 קיבל פרס מפעל חיים על-שם ג'ורג' הרברט מיד מטעם החברה לחקר האינטראקציה הסימבולית.
חיים אישיים

נשוי להיסטוריונית יעל זרובבל. חי במדינת ניו ג'רזי, ארצות הברית.
הערות שוליים

↑  אביתר זרובבל: דף חבר סגל אקדמי במחלקה לסוציולוגיה, באתר Rutgers: School of Arts and Sciences
↑  אביתר זרובבל, קורות חיים, באתר אוניברסיטת ראטגרס, ‏פברואר 2021
↑  Media Ecology Association - Past Awards, www.media-ecology.org
↑  Society for the Study of Symbolic Interaction website - Awards and Distinctions, www.symbolicinteraction.org
| --- | --- |
בקרת זהויות :  NLI: 987007306523405171  PLWABN: 9811565444005606  BIBSYS: 90154195  BnF: cb12045733c (data)  CiNii: DA00668136  GND: 13341180X  ICCU: RAVV001038  ISNI: 0000 0001 2021 0185  LCCN: n78066202  LNB: 000208870  NDL: 00461811  NKC: mub2011647595  NLA: 35855358  NSK: 000104993  NTA: 068794983  RERO: 02-A003998072  SUDOC: 02866955X  VIAF: 12326379   WorldCat (עם VIAF): 12326379 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אוסקר פודור (רופא)

| --- | --- |

 לידה:  6 בפברואר 1876 סקשפהרוואר, הונגריה 
 פטירה:  1 בנובמבר 1934 (בגיל 58) טרזווארוש (רובע 6), הונגריה 
 מקום קבורה:  בית הקברות היהודי ברחוב קוזמה 
 שם לידה:  Feuchtman Oszkár 
 לימודי רפואה:  אוניברסיטת אטווש לוראנד 
 תפקידים:  רופא 
 
אוסקר פודור (במקור פויכטמן-Feuchtman; בהונגרית: Fodor Oszkár; סקשפהרוואר, 6 בפברואר 1876 – בודפשט, 1 בנובמבר 1934) היה רופא יהודי-הונגרי "יועץ בריאות מלכותי ראשי" שמונה על ידי העוצר האדמירל מיקלוש הורטי שליט הונגריה.
ביוגרפיה

אוסקר פויכטמן נולד במשפחה יהודית בעיר סקשפהרוואר כבנם של אדולף פויכטמן, ושל יוליה נוימן. ביתם היה ברחוב קידיו (נחש) 4 (Kígyó u. 4). הוא השלים את לימודיו בפקולטה לרפואה של אוניברסיטת בודפשט בשנת 1898 (כיום שמה אוניברסיטת אטווש לוראנד). התמחה ברפואת ילדים, אך עסק רבות גם בכתיבה עיתונאית.
ביוגרפיה > בעיתונות

כבר בגיל 18 (1894) היה חבר לפרנסתו במערכות של עיתונים שונים:
Fővárosi Lapok – דפי הבירה
Nemzet – האומה
Országos Hírlap – ידיעות הארץ
בנוסף:
משנת 1893 קיבל משרה ב"אגודת התרבות הציבורית" של טרנסדנוביה (כמחצית הונגריה)
משנת 1904 הפך למזכיר הכללי של האגודה.
ב-1902 היה המזכיר הכללי גם של "תיאטרון העם".
ביוגרפיה > נישואיו

ב-7 בדצמבר 1902 התחתן עם ארנקה וייסמן, שהייתה צעירה ממנה בשבע שנים (אז בת 19), בבודפשט. העדים בנישואיהם היו אלברט ברזוויצקי (פוליטיקאי, היסטוריון, נשיא האקדמיה ההונגרית למדעים בין השנים 1905–1936, הנשיא השישי של אגודת קישפלודי בין השנים 1923–1936, היו"ר הראשון של הוועד האולימפי ההונגרי) וכן קלמן פורז'ולט (סופר, עיתונאי, במאי, חבר באגודת פטפי). הם התגרשו ב-1910.
ב-1 באוגוסט 1914 נישא בשנית למרגיט בהם, שהייתה צעירה ממנו ב-15 שנים (אז בת 23).
ביוגרפיה > כרופא

בתחום הרפואה עסק פודור והצטיין בעיקר בתחום הרפואה הציבורית: רפואת הילדים והבלנאולוגיה ובמשך שנים ייצג ותמך בקידום המרחצאות בהונגריה באלמנך שלו בשם "מרחצאות ואתרי נופש". הוא עסק רבות בנושאי הגנת ילדים. בשנת 1910 נבחר למנכ"ל "האגודה הלאומית לסנטוריום עבור ילדים". הוא מילא תפקיד מרכזי בהקמתם ובשגשוגם של בתי ההבראה לילדים, לרבות בית ההבראה לילדים ז'ופיה (Zsófia) בבלטונאלמאדי שהוא היה הרופא הראשי והמנכ"ל שלו.
ב-1912 מונה ליועץ מלכותי, וב-1922 הוענר לו תואר "יועץ בריאות מלכותי ראשי" כהוקרה על פעילותו והישגיו בתחום בריאות הציבור.
אוסקר פודור הובא למנוחת עולמים בבית הקברות היהודי ברחוב קוזמה בבודפשט.
לקריאה נוספת

אנדראש גרגיי: לקסיקון של רופאים יהודים הונגרים מפורסמים (מצטיינים). בודפשט, הוצאת מכבי, 2001
לקסיקון יהודי הונגרי. 1929. עורך פטר אויווארי. אוסקר פודור
לקסיקון ביוגרפי של מחוז וספרם
הערות שוליים

↑  Halálesete bejegyezve a Bp. VI. ker állami halotti akv. 1885/1934. folyószáma alatt.
↑  הענקת יועץ מלכותי ראשי לבריאות הציבור על ידי העוצר האדמירל מיקלוש הורטי
↑  A házasságkötés bejegyezve a Bp. V. ker. állami házassági akv. 414/1902. folyószáma alatt
↑  A bpesti kr. tvszék 46905-1910. sz. jogerős ítélete.
↑  A házasságkötés bejegyezve a Bp. II. ker. állami házassági akv. 634/1914. folyószáma alatt.
אבלן לחוץ

| אבלן לחוץ |
| --- | --- |
 אבלן לחוץ
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: חניתאים
תת־סדרה:: Exocoetoidei
משפחה:: שפודניים
סוג:: Ablennes
מין:: אבלן לחוץ
שם מדעי
 Ablennes hians ‏ולנסיין, 1846

אַבְּלָן לָחוּץ (שם מדעי: Ablennes hians) הוא מין של דג ממשפחת השפודניים ומין יחיד בסוגו החי באוקיינוס האטלנטי ובאזור האינדו-פסיפי, כולל מפרץ אילת.
אבלן לחוץ מגיע לאורך מטר והוא בעל גוף לחוץ, שנתן לו את שמו. הגב בצבע חום ירקרק, הגחון כספי וכתמים כחולים בשני הצדדים.
אבלן לחוץ בעל שיניים רק בלסתות והוא ניזון בעיקר מדגים קטנים, חסילונים ודיונונים.מצב השימור של הדג הוא ללא חשש.
מין זה תואר על ידי החוקר אשיל ולנסיין ב-1846.
הערות שוליים

↑  אבלן לחוץ באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
או דה טואלט

בקבוקי או דה טואלט
או דה טואלט (בצרפתית: Eau de toilette; בעברית: מי טיפוח) הוא בושם בעל ריח קליל. הוא מכונה גם מים ארומטיים ויש לו אחוזי אלכוהול גבוהים. הוא מותז בדרך כלל ישירות על העור לאחר רחצה או גילוח. הוא מורכב באופן מסורתי מאלכוהול ושמנים אתרים שונים. באופן מסורתי, מוצרים אלה נקראו על שם מרכיב עיקרי; חלקם הם מי גרניום, מי לבנדר, מי לילך, מי סיגליות, תמצית מירשה או 'או דה ברטפלד'. בעקבות כך, או דה טואלט כונה לפעמים "מי שירותים" ("toilet water").
בבשמים המודרניים, לאו דה טואלט יש ניחוח פחות מרוכז מאשר לבושם (או דה פרפיום) ויותר מקולון (או דה קולון).
סוגים

או דה טואלט הוא ריכוז חלש יותר של ניחוח מאשר בושם. ריכוז המרכיבים הארומטיים הוא בדרך כלל כדלקמן (ריכוז עולה):
התזה ואפטר שייב: 1–3% תרכובות ארומטיות.
או דה קולון (EdC): בשמים מסוג הדרים עם כ-2–6% בושם מרוכז מתרכובות ארומטיות.
או דה טואלט (EdT): 5–15% (אופייני ~10%) תרכובות ארומטיות.
או דה פרפיום (EdP), פרפיום דה טואלט (PdT): 10–20% (אופייני ~15%) תרכובות ארומטיות. לפעמים נקרא כ"או דה פרפיום" או "וינטג'".
תמצית בושם: 15–40% (IFRA:‏ 20%) תרכובות ארומטיות.
ראו גם

או דה קולון
בושם
הערות שוליים

↑  "Definition of "toilet water""
↑  Cristiani, p. 117
↑  ProZ com Translation Services, toilet water | אנגלית | קוסמטיקה, יופי, באתר ProZ.com | Freelance translators and interpreters
↑  Glenn Poch's Bottle Collecting Newsletter 15, www.antiquebottles.com
↑  Cox, p. 118
↑  Ebert, p. 304
↑  Lawless, p. 39
↑  "Fragrance Defined: Parfum vs. EDP vs. EDT vs. Cologne"
↑  Page not found, web.archive.org, ‏2016-03-25
↑  Baker, p. 262
↑  Fettner, p. 102
↑  cologne | Britannica, www.britannica.com (באנגלית)
או (לוגיקה)

בלוגיקה מתמטית, אוֹ או דִּיסְיוּנְקְצְיָה הוא קשר לוגי בינארי, המתאים לשני פסוקים או לשתי תבניות פסוק או תבנית של ערך אמת, כאשר לפחות אחד משני המרכיבים אמיתי.
השימוש הלוגי ב"או" שונה מהשימוש היומיומי במונח, שבו, לרוב הכוונה היא שרק אחת הטענות אמת. לכן בשפה היומיומית נהוג להבהיר במפורש אם שתיהן יכולות להיות אמיתיות. למשל במשפט "כבר היה מאוחר וייתכן שהיה עייף או משועמם, או גם עייף וגם משועמם". בלוגיקה, הסיום "או גם עייף וגם משועמם" מיותר. "או" כזה, שאינו מתקיים כאשר שתי הטענות נכונות, נקרא בלוגיקה "או בררני" או "או מוציא" (XOR). כדי להבדיל ממנו, "או" של הלוגיקה נקרא לעיתים "או כוללני". בלשון המשפטית, המונח המקביל הוא "ו/או".
הסימון המקובל בלוגיקה לקשר זה הוא  A\lor B, כאשר  A ו- B מסמנים את הפסוקים/תבניות הבסיסיים.
בלוגיקה בוליאנית, הקשר מיוצג באמצעות הפעולה הבוליאנית "OR", שתוצאתה "אמת" (true), כאשר לפחות אחד מהאופרנדים שלה הוא בעל ערך אמת "אמת". הסימון של "or" באלגברה בוליאנית הוא  a+b=f, כאשר  a ו- b הם הכניסות ו- f הוא התוצאה.
טבלת האמת של או:
| 0 | 1 | 2 |
| --- | --- | --- |
|  A\lor B |  B |  A |
T
| T | F | T |
| T | T | F |
F
שער לוגי

באלקטרוניקה ספרתית, פעולות בוליאניות מיוצגות באמצעות שערים לוגיים. שער לוגי הוא מעגל חשמלי, שמתוכנן כך שיפיק תוצאות רצויות ביציאה, עבור כניסות ידועות מראש. שער לוגי מסוג "OR" יפיק מתח חשמלי המייצג "1" לוגי, כאשר יש מתח המייצג "1" לוגי בכניסה אחת של השער או יותר.
שפות תכנות

במרבית שפות התכנות קיים אופרטור למימוש OR לוגי בביטויים לוגיים, המשמשים בפקודת IF ובפקודת השמה. הצורות המקובלות לכתיבת אופרטור זה:
OR: בשפות COBOL, Visual Basic
or: בשפת פייתון
|: בשפת PL/I, ובשפת C וצאצאיותיה, בביטויים המבצעים מניפולציות על סיביות
||: בשפת C ובשפות הנובעות ממנה
; בשפת פרולוג
/\ בשפת COQ
∨ בשפת APL
הערות שוליים

↑  מתוך הסיפור "כספומט" בספר שמשות שחורות מאת גבי בן אברהם, הוצאת גוונים, 2011
| --- | --- |
בקרת זהויות :  NLI: 987007532489205171  GND: 4378735-6  LCCN: sh93005045 
המחשת כללי דה מורגן על שערים לוגיים בסיסיים. 
בשורה השנייה מתואר שער OR ("או") - והמקביל לו לפי כללי דה מורגן.
אבלנשורוס

| אבלנשורוס> תקופה |
| --- | --- |
סילור
מיון מדעי
ממלכה:: בעלי חיים
מערכה:: פרוקי-רגליים
מחלקה:: טרילוביטים
סדרה:: Phacopida
משפחה:: Encrinuridae
סוג:: אבלנשורוס
שם מדעי
 Avalanchurus ‏אדג'קום וצ'ט, 1993
אבלנשורוס (שם מדעי: Avalanchurus) הוא סוג של טרילוביטים שחיו בתקופת הסילור שבעידן הפלאוזואיקון באמריקה הצפונית.
מינים

נכון ל-2023 התגלו בסוג חמישה מינים:
A. dakon
A. garfunkeli (על שמו של ארט גרפונקל)
A. lennoni (על שמו של ג'ון לנון)
A. simoni (על שמו של פול סיימון)
A. starri (על שמו של רינגו סטאר)
אדה רמני

| --- | --- |

 לידה:  17 בינואר 1828 מישקולץ, האימפריה האוסטרית 
 פטירה:  15 במאי 1898 (בגיל 70) סן פרנסיסקו, ארצות הברית 
 שם לידה:  Eduard Hoffmann 
 מקום קבורה:  בית הקברות אברגרינס 
 מוקד פעילות:  הונגריה 
 מקום לימודים:  האוניברסיטה למוזיקה ואמנויות הבמה של וינה 
 כלי נגינה:  כינור 
 פרסים והוקרה:  אזרחות כבוד של יאסברן (1860) 
 
אדה רמני (במקור הופמן, בהונגרית: Reményi Ede, מישקולץ, 17 בינואר 1828 – סן פרנסיסקו, 15 במאי 1898) היה מלחין, כנר הונגרי-יהודי. הוא היה הכנר של המלכה ויקטוריה, כונה ועוטר על ידה כ"ווירטואוז החצר" והיה מוכר בחמש יבשות העולם. אחיו אנטל רמני היה קפטן בצבא במהפכת 1848 בהונגריה בשנים 49–1848.
ביוגרפיה

אביו, הנריק הופמן, היה צורף. אדה רמני החל את לימודיו בעיר הולדתו מישקולץ ובגיל תשע נתן כבר קונצרטים. הוא המשיך את השכלתו המוזיקלית בקונסרבטוריון של וינה אצל יוזף בהם, מייסד בית הספר לכינור בווינה, בין 1842 לבין 1845. בגיל עשרים חזר מווינה להונגריה כדי לקחת חלק במהפכת 1848 בהונגריה, שמכונה מלחמת העצמאות, והיה עוזרו של הגנרל ארתור גרגאי המפקד העליון של הצבא וגם הכנר האהוב עליו. כישלון המהפכה אילץ אותו להגר לחו"ל. הוא נסע לאמריקה דרך קונסטנטינופול, פריז, לונדון. הוא שב לאירופה ככנר מיומן, ובזמן קצר הקריירה שלו נסקה. הוא בא בקשר עם כמה מלחינים בולטים באותה תקופה, כולל בשנת 1852 כשלקח את ברהמס הצעיר לסיורי הקונצרט שלו. בשנת 1853 הצטרף לחברה של פרנץ ליסט בוויימאר. הוא גר זמן מה בלונדון בשנת 1854, שם זכה בתואר "וירטואוז החצר" מידי המלכה ויקטוריה, וכן זכה בתואר "כנר המלכה". הוא עזב לאמריקה בשנת 1855, ואחרי חמש שנים, בשנת 1860, חזר להונגריה תחת קבלת חנינה.
לאחר מכן במשך עשור וחצי הפך לדמות המרכזית בחיי המוזיקה של הונגריה. הוא העביר קונצרטים בערים שונות ברחבי הארץ, כולל עם ליסט, והקים כמה קרנות מרכזיות הראשונות בתיאטרון. עם זאת, הוא התפטר מעבודתו זו זמן קצר לאחר מכן. בשנת 1872 נשא לאישה את בתו של המלחין והמוזיקאי אנטל פאי, גיזלה פאי. הם נסעו לחו"ל: התיישבו תחילה בפריז, אחר כך בלונדון, ולבסוף בארצות הברית בסתיו 1878.
בשנות חייו בארצות הברית הוא ערך קונצרטים בניו יורק בצורה סדירה, עם הפילהרמונית של ניו יורק. ב -23 בנובמבר 1878 וב־7 בדצמבר 1878 הופיע בבית הלבן בפני הנשיא, רתרפורד הייז ככנר אורח, אבל הוא היה אורח גם אצל נשיא אמריקני אחר, וויליאם מקינלי. הוא המשיך לנסוע ולהופיע באופן אינטנסיבי, משנת 1886 עד 1890 הופיע ביפן, בסין, בטסמניה, בניו זילנד, בציילון, במדגסקר ובדרום אפריקה. הוא הגיע לאירופה מארצות הברית רק לסיורי קונצרטים, וכך נסע להונגריה בפעם האחרונה בשנת 1891. הוא נפטר במהלך קונצרט בסן פרנסיסקו בזמן שניגן בכינור. ב־29 במאי 1898, נפרדו ממנו בלווייתו בניו יורק.
רמני הופיע עם כמה כלי נגינה מצוינים וניגן בכינור סטרדיוואריוס משלו. בדרך כלל שמו מוזכר בספרות המזיקה בקשר עם ברהמס, ונאמר שם כי ברהמס קיבל ממנו את לחני שני המחולות ההונגריים. מעבר לטכניקה שלו בני דורו הדגישו את אופיו הנלהב, האימפולסיבי ביותר, ככוכב שביט שהופיע ונעלם מחיי האמנות הבינלאומיים.
יצירותיו

שירי עם וצ'ארדש הונגריים
שירי וריקודי עם הונגריים מקוריים (1859)
שומע גדול (É. N. )
תעתיקי כינור וירטואוזיים
לקריאה נוספת

כתבי עת למוזיקה, 1 בינואר 1871
כתב העת למוזיקה, 3 בדצמבר 1871
הניו יורק טיימס, 16 במאי 1898
Gwendolyn Dunlevy Kelley (1906). "Edouard Remenyi". A. C. McClurg, Chicago.
הארכיון הדיגיטלי של הפילהרמונית של ניו יורק
Szabolcsi Bence - Tóth Aladár: Lexicon Music, חברת הוצאת מוזיקה, 1965. III. k. 207. "Edényi Reményi"
הערות שוליים

↑  קטלוג של הספרייה הלאומית הגרמנית
↑  "Hevesi Szemle - Hevesi Napló - Új Hevesi napló 1973-2001 Hevesi Szemle 14. (1986)1986 / 4. számZENESzecskó Károly: Reményi Ede Egerben".
↑  "A magyar zsidóság története". zsido.hu.
1 2 3 4  "Reményi Ede – Életrajz". Színészkönyvtár. אורכב מ-המקור ב-2012-01-18.
↑  "Reményi Ede". Vasárnapi Ujság (47). 1856.
↑  לקסיקון יהודי הונגרי אדה רמני
↑  "Matinée Liszt Ferencnél". Zenészeti Lapok.
↑  "New York Philharmonic Digital Archives". אורכב מ-המקור ב-2017-10-20.
↑  Gwendolyn Dunlevy Kelley (1906). "Edouard Remenyi". A. C. McClurg, Chicago. pp. 19, 124.
↑  Gwendolyn Dunlevy Kelley (1906). "Edouard Remenyi". A. C. McClurg, Chicago. p. 49.
↑  "EDOUARD REMENYI DEAD; The Violin Virtuoso Expires on the Stage in San Francisco at a Vaudeville Performance. HIS ENTRANCE IN A NEW FIELD The Audience Transported by the Music, Which Seemed to Show More Inspiration Than at Any Time Before". The New York Times. 16 במאי 1898. {{cite web}}:  (עזרה)
↑  Gwendolyn Dunlevy Kelley (1906). "Edouard Remenyi". A. C. McClurg, Chicago. p. 22.
↑  Szabolcsi Bence - Tóth Aladár: Zenei lexikon, Zeneműkiadó Vállalat, 1965. III. k. 207. o. „Reményi Ede”
↑  https://archive.org/stream/edouardremenyimu010100mbp#page/n143/mode/2up
| --- | --- |
בקרת זהויות :  NLI: 987007398273205171  BNE: XX1777102  BnF: cb13898919n (data)  GND: 116436085  ISNI: 0000 0001 1061 9091  LCCN: n85204689  MusicBrainz: 9f47be71-33b3-4458-ab5a-63f8aa3190b0  NKC: mzk2014851833  NTA: 312535457  SNAC: w67n2bjm  SUDOC: 168146754  VIAF: 49976660   WorldCat (עם VIAF): 49976660 
אדה רמני וברהמס
תכניית הופעתו בבוסטון בשנת 1891
אורז שחור

| אורז שחור |
| --- | --- |

מיון מדעי

אורז שחור, המכונה גם אורז סגול או אורז אסור, הוא סוג אורז בעל ערך תזונתי גבוה ועשיר בברזל וסיבים. הוא מתאפיין בקליפה שחורה או כהה ובטעם עשיר ומעט מתוק המזכיר טעם אגוזים ולחם חם. מקורו של אורז זה נעוץ בעיקר באסיה, והוא נחשב למעדן במטבחים מסורתיים רבים, במיוחד בסין ובתאילנד. לאורז השחור יתרונות תזונתיים רבים, הודות לעושרו בפיגמנטים אנתוציאנינים מה שנותן לו את צבעו הסגול כהה והופך אותו למקור עשיר של אנטי-אוקסידנטים. בנוסף, הוא מכיל סיבים תזונתיים, ויטמינים ומינרלים נוספים מלבד ברזל, וכמו רוב סוגי האורז מכיל מספר חומצות אמינו.
בהיסטוריה, האורז התגלה בסין ונחשב למאכל שמור לקיסר סין ולמשפחת המלוכה בלבד ונאסר לנתיניו, ולכן זכה לכינוי אורז אסור. זה היה בשל האמונה שהוא מציע יתרונות בריאותיים ואריכות חיים. בימינו, אורז שחור זמין ברחבי העולם והוא נפוץ במטבחים מודרניים ובמסעדות גורמה, כאשר הוא מוגש כמנה עיקרית, תוספת או חלק ממנות קינוח.
אורז זה מיוצר גם בצפון איטליה שם נקרא "Riso Venere".
אדה קלוש (בלשן)

| --- | --- |
אין תמונה חופשית
 לידה:  22 ביולי 1882 בודפשט, האימפריה האוסטרו-הונגרית 
 פטירה:  11 באפריל 1950 (בגיל 67) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 
אדה קלוש (במקור עד 1900 אדה קוֹהְן (כהן), בהונגרית: Kallós Ede; בודפשט, 22 ביולי 1882 – בודפשט, 11 באפריל 1950) היה פילולוג הונגרי-יהודי לשפות עתיקות ומורה בתיכון.
ביוגרפיה

אדה קלוש היה בנם של ברנט קלוש (קוהן, שהוא הגרסה ההונגרית-גרמנית של כהן) (1851–1924), סוחר יהודי, ושל רוזה רינדאואר. הוא למד בבודפשט ובברלין, ובבירת הונגריה השיג את תעודת ההוראה שלו וסיים את לימודי ההוראה. בשנת 1911 הפך למורה במכללת השירות האזרחי ובהמשך בבית הספר התיכון המרכזי והחשוב סנט אישטוואן. משנת 1910 היה חבר קבוע בוועדה הקלאסית-פילולוגית של האקדמיה ההונגרית למדעים. הוא פרסם מספר מאמרים מצטיינים בכתבי עת לפילולוגיה קלאסית ולמדעי החברה על הפילולוגיה הקלאסית ועל היסטוריה דתית עתיקה; אחד מפרסומיו המיתולוגיה היוונית (1923), הייתה בזמנו היצירה המודרנית ביותר מסוג זה בהונגרית. אדה קלוש היה צעיר אך בשלוש שנים מדיולה סיגטי, בשמו הקודם שפיצר, פילולוג הונגרי-יהודי אף הוא ומילונאי ויוז'ף באלוג (1893-1944), בשמו הקודם בלום, שנספה בשואה. שלושתם ועוד רבים נוספים עסקו במקצוע שהיה באותה תקופה מן החשובים והמכובדים בתחומי האקדמיה של הונגריה.
פרסומיו

Homérosz és Archilochosz (1904);
Megjegyzések és exkurzusok Archilochoszhoz (1911)
Görög mithológia (1923)
Görög élet és műveltség (1924)
Verborgenes Wissen (1924)
Megélnek a múzsák (hellén regék, 1925)
הומרוס וארכילוכוס (1904)
הערות וטיולים לארכילוכוס (1911)
המיתולוגיה היוונית (1923)
החיים והתרבות היוונית (1924)
פרבורגנס ויסן (1924)
המוזות מסתדרות (אגדות הלניות, 1925)
ראו גם

Gulyás Pál: Magyar írók élete és munkái. Bp., Magyar Könyvtárosok és Levéltárosok Egyesülete, 1939-2002. 7. kötettől sajtó alá rend. Viczián János.
Uj lexikon. A tudás és a gyakorlati élet egyetemes enciklopédiája. Szerk. Dormándi László, Juhász Vilmos. [Bp.], Dante-Pantheon, 1936.
Új magyar életrajzi lexikon. Főszerk. Markó László. Bp., Magyar Könyvklub. I. köt.
Új magyar irodalmi lexikon. Főszerk. Péter László. Bp., Akadémiai Kiadó, 1994.
Kallós Ede (Magy. Nyelvőr, 1950. 2–3. sz.);
Moravcsik Gyula: Kallós Ede (Antik Tanulm. I. 1954. 1–3. füz.)
לקריאה נוספת

לקסיקון יהודי הונגרי
Kallós Ede. Magyar Életrajzi Index. Petőfi Irodalmi Múzeum
לקסיקון ביוגרפי הונגרי. אדה קלוש
הערות וטיולים לארכילוכוס
הערות שוליים

↑  A Belügyminisztérium 1900. évi 11993. sz. rendelete. MNL-OL 30796. mikrofilm 689. kép 1. karton. Névváltoztatási kimutatások 1900. év 19. oldal 40. sor.
↑  "Születési bejegyzése a Pesti Izraelita Hitközség születési akv. 1140/1882. folyószáma alatt".
↑  Halálesete bejegyezve a Bp. I. ker. állami halotti akv. 111/1950. folyószáma alatt.
↑  "Kallós Bernát halotti bejegyzése a Budapest VII. kerületi polgári halotti akv. 642/1924. folyószáma alatt". נבדק ב-2019-11-28.
↑  במסורת האקדמית ההונגרית המונח "פילולוגיה קלאסית" במובנו הרחב, מתאר את המחקר של השפה יחד עם הספרות, ההיסטוריה והרקע התרבותי שלה. וכן בנוסף לניתוח הלשוני של הטקסט העיסוק בפילולוגיה נושק גם לעיסוק בהיסטוריה, ארכאולוגיה, בלשנות, רטוריקה, פילוסופיה.
| --- | --- |
בקרת זהויות :  ISNI: 0000 0001 1732 8430  LCCN: no2010186259  VIAF: 160242417   WorldCat (עם VIAF): 160242417
אהרן פריד

| --- | --- |
אין תמונה חופשית
 לידה:  1812 היידובסרמן, הונגריה 
 פטירה:  25 ביוני 1891 (בגיל 79 בערך) היידובסרמן, הונגריה 
 מדינה:  הונגריה 
 תקופת הפעילות:  ? – 25 ביוני 1891 
 
הרב אהרון פריד (במקור: פריעד; בהונגרית: Fried Áron;‏ היידובסרמן, 1812 – היידובסרמן, 25 ביוני 1891) היה רב הונגרי ידוע, רב הערים מזצ'אט, היידושאמשון וביסערמין שבהונגריה, מחבר ספר "שו"ת מהרא"פ".
ביוגרפיה

נולד בביסערמין לאביו רבי אלימלך פריד. למד בישיבה באבאויסאנטו בצפון מזרח הונגריה אצל הרב אלעזר לעוו, בעל "שמן רוקח". בין השנים 1828 - 1831 למד אצל החתם סופר בפרשבורג והיה מתלמידיו האהובים. בשל ידיעתו הרחבה, הוא לימד את בנו של החתם סופר, אברהם שמואל בנימין סופר, בצעירותו. בשנת 1833 נשא את ינטל, בתו של רבי אלעזר לעוו. גיסו היה רבי בנימין זאב לעוו, בעל "שערי תורה".
בשנת תקצ"ג התמנה רבי אהרן לאב"ד מעזא-טשאטה (מזצ'אט). בהיותו שם אבד כל רכושו, כולל ספריו וכתביו, בשריפה. בשנים 1844 עד 1860 היה אב"ד היידושאמשון (Hajdusámson). לאחר מכן עבר להתגורר בדעברעצין. בשנת תרכ"ב התמנה לאב"ד בעיר הולדתו ביסערמין, וכיהן במשך כשלושים שנה, עד פטירתו בשנת תרנ"א.
בשנת תרל"ב הוציא לאור את ספרו "אומר לציון" על הש"ס.
חיבר את "שו"ת מהרא"פ", אך לא הספיק להוציאו לאור בחייו. בנו, רבי אלעזר פריד, הוציא את הספר כעבור שנתיים, בשנת תרנ"ג. המו"ל רבי אלעזר קיבל את הסכמת ה"שבט סופר". הספר כולל בתוכו את הספר "חלת אהרן" על זרעים ומקוואות. בראש הספר מופיעה פתיחה ארוכה בשם "תודת אהרן".
בשנת 1904 הוציא בנו רבי אלעזר את ספרו של אביו "זקן אהרן" על התורה.
ספריו

אומר לציון - בדיני עד אחד באיסורין, אוהעל, תרל"ב
צל הכסף - מוסר, אונגוואר, תרל"ח
שו"ת מהרא"פ, מונקטש, תרנ"ג
זקן אהרן, מונקאטש, תרס"ד
ראו גם

Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944)
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
יצחק יוסף כהן, חכמי הונגריה, מכון ירושלים, תשנ"ז, עמ' 364–365
הערות שוליים

↑  Hajdúböszörményi izraelita halotti anyakönyv, 1891. év. 7. folyószám.
| --- | --- |
בקרת זהויות :  NLI: 987007309468305171  ISNI: 0000 0000 7268 6890  LCCN: n97126428  NTA: 314066802  VIAF: 97294858   WorldCat (עם VIAF): 97294858
אה"מ אפריקה (1781)

| --- | --- |

תותחניות דניות תוקפות את אה"מ "אפריקה" בדרוגדן, 1808. הצייר לא ידוע.
 תיאור כללי
 סוג אונייה:  אוניית-קו מדרגה שלישית
 צי:   הצי המלכותי הבריטי
 סדרה:  "אינפלֶקסיבּל"
 סדרה קודמת:  "ווּסטֶר"
 סדרה עוקבת:  "קרָאוּן"
 אוניות בסדרה:  "אינפלֵקסיבּל", "אפריקה", "דיקטֵטוֹר", "סְקֶפְּטֶר"
 ציוני דרך עיקריים
 מספנה:  ויליאם ברנרד בדפטפורד
 הוזמנה:  11 בפברואר 1778
 תחילת הבנייה:  2 במרץ 1778
 הושקה:  11 באפריל 1781
 תקופת הפעילות:  יולי 1781 – מאי 1814 (כ־32 שנים)
 אחריתה:  נגרטה
 מלחמות וקרבות:  • מלחמת העצמאות של ארצות הברית  • מלחמות המהפכה הצרפתית  • המלחמות הנפוליאוניות  • מלחמת ספינות התותחים  • מלחמת 1812
 מידות
 תפוסה:  4/94‏ 1,414 טון מידת התפוסה הבריטית הישנה
 אורך:  "160-10 רגל (49 מ')
 רוחב:  "44-9 רגל (13.6 מ')
 נתונים טכניים
 מספר תרנים:  3
 סוג המעטה:  מעטה רוחבי שלם
 אמצעי לחימה
 חימוש:  64 תותחים: • 26 x 24-pounder בסיפון התותחים התחתון  • 26 x 18-pounder בסיפון התותחים העליון  • 10 x 4-pounder בסיפון הָאַחְרָה  • 2 x 9-pounder בסיפון הַקַּדְמָה
אוניית הוד־מלכותו "אפריקה" (באנגלית: HMS Africa) הייתה אוניית קו מדרגה שלישית של הצי המלכותי הבריטי, חמושה ב-64 תותחים. היא נבנתה במספנת ויליאם ברנרד בדפטפורד והושקה ב-11 באפריל 1781.
מבנה האונייה ומידותיה

"אפריקה" הייתה אוניית-קו מדגם "אינפלקסיבל" (אנ'), נושאת 64 תותחים, שתוכננה על ידי ג'ון ויליאמס. האונייה נבנתה במספנה של ויליאם ברנרד (אנ') בדפטפורד. שדריתה הונחה ב-2 במרץ והיא הושקה ב-11 באפריל 1781.
מידותיה העיקריות: אורך סיפון התותחים 160-10 רגל (49.0 מ'), אורך השדרית 132-9 רגל (40.5 מ'), רוחב 44-9 רגל (13.6 מ'), עומק הספנה 18-1 רגל (5.5 מ'), התפוסה 4/94 ‏1,414 טון לפי מידת התפוסה הבריטית הישנה. התקנת האונייה לשיט הושלמה בדפטפורד ובמספנת הצי בווּליץ' (אנ') ביולי 1781.
"אינפלקסיבל", האונייה הראשונה בסדרה מן הדגם של "אפריקה", הושקה ב-1780. בהפלגות המבחן התברר כי ביצועיה גרועים, ועל כן הוחלט שלא להוסיף ולבנות עוד אוניות מדגם זה אחרי 1780. "דַּיאדֶם", האונייה החמישית באותה סדרה, נבנתה כבר על פי הדגם של "אינטרפיד". "אפריקה" ואחיותיה לסדרה "דיקטטור" ו"סקפטר", שבנייתן כבר הייתה בעיצומה, הושלמו על פי המתוכנן.
קורות שירותה בצי > מלחמת העצמאות האמריקנית

בראשית 1782, במהלך מלחמת העצמאות האמריקנית, נשלחה האונייה אל הודו, כחלק משייטת בת חמש אוניות בפיקוד קומודור ריצ'רד ביקרטון. בשל הגעתה המאוחרת לא הספיקה ליטול חלק בקרבות של אותה שנה. ברם, היא השתתפה בקרב הימי האחרון של המלחמה, קרב קוּדאלוֹר, ביוני 1783. כשהגיעו הידיעות על סיומה של המלחמה וחתימת השלום, שבה "אפריקה" לאנגליה.
קורות שירותה בצי > המלחמות הנפוליאוניות

"אפריקה" לקחה חלק בקרב טרפלגר ב-1805 תחת פיקודו של קפטן הנרי דיגבי. לאחר שהופרדה מעיקר הצי הבריטי קודם הקרב, הגיעה האונייה אל זירת ההתנגשות מכיוון אחר ומבלי לדעת מהי תוכניתו של נלסון. בעוד שאר אוניות הצי מתנגשות ללא סדר קרבי באוניות הצי הצרפתי-ספרדי, שטה "אפריקה" במקביל למערך האויב וירתה לעברו מטחי דופן מתותחיה.